DA Den Europæiske Unions Tidende C 279/5

Ajourføring af modellerne til de kort, der udstedes af medlemsstaternes udenrigsministerier til akkrediterede medlemmer af diplomatiske og konsulære repræsentationer og deres familiemedlemmer, jf. artikel 20, stk. 2, i Europa-Parlamentets og Rådets forordning (EU) 2016/399 om indførelse af en EU-kodeks for personers grænsepassage (Schengengrænsekodeks) (1)

(2017/C 279/04)

Offentliggørelsen af modellerne til de kort, der udstedes af medlemsstaternes udenrigsministerier til akkrediterede medlemmer af diplomatiske og konsulære repræsentationer og deres familiemedlemmer, jf. artikel 20, stk. 2, i Europa-Parlamentets og Rådets forordning (EU) 2016/399 af 9. marts 2016 om indførelse af en EU-kodeks for personers grænsepassage (Schengengrænsekodeks) (2), er baseret på de oplysninger, medlemsstaterne indberetter til Kommissionen i overensstemmelse med artikel 39 i Schengengrænsekodeksen.

Ud over de oplysninger, der offentliggøres i Den Europæiske Unions Tidende, findes der på webstedet for Generaldirektoratet for Indre Anliggender oplysninger, der ajourføres hver måned.

ESTLAND

Erstatter de oplysninger, der er offentliggjort i EUT C 397 af 12.11.2014

MODELLER TIL KORT UDSTEDT AF MEDLEMSSTATERNES UDENRIGSMINISTERIER

Fra maj 2017 har den diplomatiske legitimation udstedt af Estlands udenrigsministerium — identitetskortet for diplomater og tjenestekortet — fået et nyt design. De tidligere versioner af identitetskortet for diplomater og tjenestekortet blev udstedt frem til maj 2017. Overgangen til den nye legitimation er gradvis, og de ældre versioner af kortene forbliver gyldige indtil den udløbsdato, der er anført på kortet.

Identitetskort for diplomater kan udstedes til udenlandske diplomater ved diplomatiske repræsentationer og konsulater, som er akkrediterede i Estland, og deres familiemedlemmer med statsborgerskab i udlandet.

Tjenestekortet kan udstedes til udenlandsk administrativt personale og tjenestepersonale ved en udenlandsk repræsentation, deres familiemedlemmer med statsborgerskab i udlandet, udenlandske private tjenestefolk og honorære konsuler, udenlandske ansatte ved internationale organisationers repræsentationer, udenlandske ansatte ved internationale organisationer eller andre institutioner oprettet ved international aftale beliggende i Estland og deres familiemedlemmer med statsborgerskab i udlandet samt estiske statsborgere og personer med tidsubegrænset opholdstilladelse, der er ansat ved en udenlandsk repræsentation eller anden institution.

Der findes otte (8) kategorier af diplomatisk legitimation, som er yderligere opdelt i atten (18) serier:

Identitetskort for diplomater

1) Identitetskort for diplomater, serie A: A1, A2, A3 til repræsentationschefer og deres familiemedlemmer. A1, A2, A3 — forside A1 — bagside A2 — bagside A3 — bagside

2) Identitetskort for diplomater, serie B: B1, B2, B3 til diplomater og deres familiemedlemmer. B1, B2, B3 — forside B1 — bagside B2 — bagside B3 — bagside

Tjenestekort

1) Tjenestekort, serie C: C1, C2, C3 til administrativt personale og deres familiemedlemmer. C1, C2, C3 — forside C1 — bagside C2 — bagside C3 — bagside

2) Tjenestekort, serie D: D1, D2 til tjenestepersonale og deres familiemedlemmer. D1, D2 — forside D1 — bagside D2 — bagside

3) Tjenestekort, serie E: E1 — private tjenestefolk. E1 — forside E1 — bagside

4) Tjenestekort, serie F: F1 — estiske statsborgere og personer med tidsubegrænset opholdstilladelse, der arbejder ved en udenlandsk mission. F1 — forside F1 — bagside

5) Tjenestekort, serie HC: Honorær konsul. HC — forside HC — bagside

6) Tjenestekort, serie G: G1, G2, G3, G4 til udenlandske ansatte ved andre institutioner og deres familiemedlemmer samt ansatte, som er estiske statsborgere eller personer med tidsubegrænset opholdstilladelse. G1, G2, G3, G4 — forside G1 — bagside G2 — bagside G3 — bagside G4 — bagside

Diplomatisk legitimation omfatter et certifikat til personlig digital identifikation og et certifikat til elektronisk underskrift. Disse certifikater genereres i overensstemmelse med den offentlige del af den nøgle, der genereres til legitimationens chip, og en datafil.

Der er følgende oplysninger på forsiden af kort til diplomater:

— Legitimationens type og kategori

— Identitetskortets nummer

— Ambassadens navn

— Indehaverens efternavn

— Indehaverens fornavn(e)

— Indehaverens fødselsdato

— Indehaverens identifikationsnummer

— Indehaverens stilling

— Billede af indehaverens ansigt

— Indehaverens underskrift

— Udstedelsesdato og udløbsdato

Fortegnelse over tidligere publikationer

(1) Se listen over oplysninger, der tidligere er offentliggjort, nederst i denne ajourføring.

(2) EUT L 77 af 23.3.2016, s. 1.